ഗുൽബർഗ ജില്ല

കർണാടകയിലെ 31 ജില്ലകളിൽ ഒന്നാണ് ഗുൽബർഗ ജില്ല അഥവാ കാലബുർഗി ജില്ല 

ഉത്തര കർണാടകയിൽ പൂർവ്വ രേഖാംശം 76°.04' , 77°.42 എന്നിവയ്ക്കിടയിലും ഉത്തര അക്ഷാംശം 17°.12' , 17°.46' എന്നിവയ്ക്കിടയിലുമായി  സ്ഥിതി ചെയ്യുന്ന ഈ ജില്ലയുടെ വിസ്തീർണ്ണം 10,951 ചതുരശ്ര കിലോമീറ്റർ ആകുന്നു. പടിഞ്ഞാറ് ബിജാപ്പൂർ ജില്ല, മഹാരാഷ്ട്രയിലെ സോലാപൂർ ജില്ല  വടക്ക് ബീദർ ജില്ല,മഹാരാഷ്ട്രയിലെ ഒസ്മാനബാദ്, തെക്ക് യാദ്ഗിർ ജില്ല, കിഴക്ക് തെലംഗാണയിലെ സംഗറെഡ്ഡി , വികരബാദ് എന്നിവയ്ക്കിടയിലായി നിലകൊള്ളുന്നു.

ചരിത്രം
കന്നഡയിൽ കാല ബുർഗി എന്നതിന്റെ അർഥം കല്ലുകളുടെ നാട് എന്നാണ് . ആറാം നൂറ്റാണ്ടിൽ ഈ പ്രദേശം ഭരിച്ചിരുന്നത് ചാലൂക്യ രാജവംശം ആയിരുന്നു.14-ആം നൂറ്റാണ്ടിന്റെ ആദ്യകാലത്ത് ഡൽഹിയിലെ സുൽത്താൻ ഭരണത്തിനു കീഴിലായിരുന്ന ഗുൽബർഗ പിന്നീട് ബഹ്മനി സൽത്തനത്ത് സാമ്രാജ്യത്തിന്റെ ഭാഗമായി. ബഹ്മനിയുടെ തലസ്ഥാനം 1347 മുതൽ 1425 വരെ അന്ന് അഹ്സനാബാദ് എന്നറിയപ്പെട്ടിരുന്ന ഗുൽബർഗ ആയിരുന്നു. 17ആം നൂറ്റാണ്ടിൽ മുഗൾ ചക്രവർത്തിയായ ഔറംഗസേബ് ഈ പ്രദേശം പിടിച്ചടക്കിയതോടെ ഗുൽബർഗ വീണ്ടും ഡൽഹി സുൽത്താന്റെ കീഴിലായി. എന്നാൽ 18ആം നൂറ്റാണ്ടിൽ ഹൈദരാബാദ് സംസ്ഥാനത്തിന്റെ രൂപീകരണത്തോടെ ഇതിന്റെ ഭാഗമായി മാറി. 1956-ൽ ഗുൽബർഗ ജില്ല കർണാടക സംസ്ഥാനത്തിന്റെ ഭാഗമായിത്തീർന്നു. 

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ഗുൽബർഗ ഡിവിഷൻ